**Referat fra Generalforsamling i Dynt-Skelde-Gammelgab Landsbylaug torsdag d. 29. oktober 2015 kl.19.00 hos Frk. Jensen**

**Dagsorden efter vedtægterne**

**1. Velkomst v/ formanden**

**2. Valg af dirigent**

**3. Valg af referent**

**4. Formandens beretning**

**5. Kassererens fremlæggelse af regnskab og budget**

**6. Valg**

**7. Indkomne forslag**

**8. Eventuelt**

1. **Velkomst v/ formanden**

Rudi Cargnelli bød velkommen til de fremmødte

1. **Valg af dirigent**

Jens Christian Petersen er foreslået og valgt som dirigent

1. **Valg af referent**

Tina Toft er foreslået og valgt som referent

1. **Formandens beretning**

Formandens beretning 2015

Efter sidste års turbulente generalforsamling ny bestyrelse med ændret arbejdsmetoder. Internettet blev brugt i udstrakt grad som mødeaktivitet og dermed en meget hurtig og effektiv koordination.

Af emner som blev behandlet kan nævnes:

1. Legepladsen

2. Gendarmstien

3. Landsbybussen

4. Cykelstien

5. Samarbejde med andre Landsbylaug

**1. Vedr. legepladsen** var det en forudsætning, at Landsbylauget ikke selv skulle eje eller drive legepladsen og det var en misforståelse hvis dette var antagelsen. Der blev omgående stiftet en legepladsforening bestående af unge forældre som skulle være primus motor i fortagende. Problemer var der mange af, der skulle skaffes penge og aftaler med Sønderborg kommune som var meget besværlig. Men de unge forældre klarede opgaven på en fantastisk måde og deres evner til at søge fonde og forhandle med myndigheder var formidabel. Landsbylauget var fødselshjælper og bistand ved forhandlinger men æren er legepladsforeningen som også stor som ”ejer” af pladsen. De nødvendige syn og vedligeholdelse ligger i deres regi.

**2.Gendarmstien** blev til europæisk kvalitets vandrevej. Dette betyder at den skulle forbedres med skiltning, vedligeholdelse m.m.. Den vil fremover være at finde i internationale beskrivelser og er led i en vandrer forbindelse imellem Italien og til Sverige. Mange mennesker vil i de kommende år benytte denne naturforbindelse.

Det kan i det lange løb give turistindtægter i form af overnatninger, serviceydelser og andre indtægter. Det betinger dog, at f.eks. bed and breakfast registreres offentlig på hjemmesider, foldere og turistforeninger. Landsbylauget var med til fællesmøder vedr. emnet.

**3.Landsbybussen** var et godt tiltag om end det havde en anden karakter end vi har antaget i første omgang. Der kommer snart en ny forsøgsrunde af 8 måneders varighed og Roy vil senere omtale det afsluttede og kommende projekt.

**4. Cykelstien** er det neste store projekt vi er involveret i. Der er mange dyre cykelstiprojekter planlagt fremover, men de fleste er på Als. Målsætningen er, at der i hvert skoledistrikt skal være sikre skoleveje for børn til at komme til skolen. Derudover er den tiltagende cykeltrafik en målsætning i en kommune med reduktion af luftforurening som mål. Området opfylder alle mål og alene nuværende og en fremtidige børnemængde overstiger langt sammenlignelige lokalbefolkninger.

Næsten 100 børn dertil kommer efterskoleelever og den cyklende lokalbefolkning, drejer det sig om. Vi har sendt mange opfordringer til politikker og var til politiske møder. Der ser ud til, at der er forhåbninger på vej. De nuværende planer er vedtaget, men i 2017 er der en ny planlægningsrunde hvor Skelde – Broager forbindelsen er med. Vi prioriterer denne indsats højt, ikke mindst for de mindste i samfundet.

**5. Samarbejdes relationer** med andre Landsbylaug på broagerland er etableret. Erkendelsen af, at vi har fælles interesser gør, at vi tilstræber 2 årlige møder hvor fælles emner drøftes. Således er der i den kommende tid en række arrangementer som afvikles i fællesskab med det formål, at få nye og fælles ideer til gavn for området. Vi kan i den forbindelse også give opbakning til projekter overfor myndigheder når dette kræves. Et forsøg på at afholde en fælles sejltur mislykkedes idet der ikke kom tilmelding fra vores område. Det viser tydelig, at vi ikke skal opfattes som en beboerforening men et lav som skal varetage fælles interesser for beboernes trivsel og områdets udvikling.

Kommentarer til formandens beretning:  
1) Forslag fra Helle Johannsen om at en fra bestyrelsen deltager i landsbyforum.   
2) Forslag fra Helle Johannsen om at udviklingsplanen tilrettes til at vi vil have en cykelsti fra Skelde til Broager. Dertil kom der spørgsmål omkring placeringen af cykelstien. Der ligges op til at kommunen undersøger hvad der er muligt, bestyrelsen har sendt officiel ansøgning til teknisk anlæg, borgmester og lignende.

1. **Kassererens fremlæggelse af regnskab og budget**

Regnskabet for DSG er udleveret til deltagerne og fremlægges af Roy Hansen. Regnskabet er godkendt.

Budgettet for DSG er udleveret til deltagerne og fremlægges af Roy Hansen. Budgettet er godkendt.

Bilagskontrollanter:

•Flemming Toft, Dynt  
•Børge Hansen, Skelde

1. **Valg**

Valget afholdes med håndsoprækning.

Rudi Cargnelli bliver genvalgt enstemmigt

Erik Sørensen bliver genvalgt enstemmigt

Jens Christensen bliver valgt enstemmigt

**Suppleanter:**

Irene Lorenzen bliver valgt enstemmigt

Helle Johannsen bliver genvalgt enstemmigt

1. **Indkomne forslag**

Ingen indkomne forslag

1. **Eventuelt**

**Trøffelskoven**25.000 kr. er stadig tilsidesat til projektet. Der mangler tilkendegivelse om der er interesse for at projektet igangsættes igen. Torben Nielsen undersøger om interessenterne stadig har interesse. Svar gives indenfor 2 måneder til DSG bestyrelsen.

Erik Sørensen forslår at puljen ellers kan bruges til lån til opstart af projekter.

**Nabohjælp**Spørgsmål om muligheden for nabohjælp i byerne. Flemming Toft oplyser at man kan kontakte politiet og få dem ud og fortælle om mulighederne. Beboerne i Dynt har gjort det. Bestyrelsen vil kigge nærmere på mulighederne og interessen fra byernes borgere.

**Skiltning ved legepladsen**Forslag om skiltning ved legepladsen der advarer om legende børn, da der køres meget stærkt på vejene omkring legepladsen og mange børn cykler på vejene i området. Skelde legeplads forening er i gang med at undersøge mulighederne for skiltning.

**Busforsøget**Roy Hansen fortalte om busforsøget. Det var en succes i de 2,5 måned forsøget kørte. Bussen kørte 6162 km i løbet af 75 dage. Der var58 udlejninger fordelt på 21 lejere og i alt blev 366 personer fragtet med bussen. I gennemsnit. kørte 6,3 person i bussen pr. udlejning.  
Kommunen ønsker at køre endnu et forsøg hvor Dynt-Skelde-Gammelgab får mulighed for at få bussen på prøve igen i 8 måneder. Spørgeskema fra kommunen sendes ud til alle husstande i Dynt, Skelde og Gammelgab elektronisk. Alle husstande opfordres til at svare på den.

**Økosamfundet Soleng**Irene Lorenzen fortalte om projektet med Økosamfundet Soleng.4 familier har købt gården på Skeldevej 23-25 i Gammelgab med overtagelse den 1. november 2015.   
Samfundet bliver Sønderjyllands første økosamfund. Det forventes at blive beboet indenfor 2 år.   
17 personer er meget interesseret, derudover har der været 40 seriøse henvendelser.   
  
Jorden er blevet lejet ud til Frode og Gitte Lehmann for at få gang i økologien. Derefter anlægges der køkkenhave og orangeri. Drivhuse forventes bygget foråret 2016. Derefter café og fælleshus med salg af egne produkter som gårdbutik.

Mere info:  
[www.okosamfund-sonderborg.dk](http://www.okosamfund-sonderborg.dk)